## Pravilnik o izmjenama i dopunama Pravilnika o načinu prijavljivanja i odjavljivanja, te trajanju statusa osigurane osobe Hrvatskog zavoda za zdravstveno osiguranje iz osnovnog zdravstvenog osiguranja

### NN 43/2003 (19.3.2003.), Pravilnik o izmjenama i dopunama Pravilnika o načinu prijavljivanja i odjavljivanja, te trajanju statusa osigurane osobe Hrvatskog zavoda za zdravstveno osiguranje iz osnovnog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

553

Na
osnovi članka 103. stavka 2. Zakona o zdravstvenom osiguranju (»Narodne novine«
broj 94/01., 88/02. i 149/02.) i članka 19. podstavka 16. Statuta Hrvatskog
zavoda za zdravstveno osiguranje (»Narodne novine« broj 16/02. i 24/02.),
Upravno vijeće Hrvatskog zavoda za zdravstveno osiguranje na 23. sjednici
održanoj 12. ožujka 2003. godine donijelo je

## PRAVILNIK

### o izmjenama i dopunama Pravilnika o naČinu prijavljivanja i odjavljivanja, te trajanju statusa osigurane osobe Hrvatskog zavoda za zdravstveno osiguranje iz osnovnog zdravstvenog osiguranja

Članak
1.

U
Pravilniku o načinu prijavljivanja i odjavljivanja, te trajanju statusa
osigurane osobe Hrvatskog zavoda za zdravstveno osiguranje iz osnovnog zdravstvenog
osiguranja (»Narodne novine« broj 28/02. – u daljnjem tekstu: Pravilnik) u
Popisu iz članka 5. stavke 2. Pravilnika:

– pod
rednim brojem 2., u stupcu 4. riječi: »Uvjerenje o zdravstvenom stanju
neposredno prije odlaska u inozemstvo, Prijava o upućivanju predviđena
međunarodnim sporazumom« zamjenjuju se riječima: »akt o upućivanju osiguranika
na rad ili stručno usavršavanje u inozemstvo, liječnička svjedodžba o zdrav­stvenoj
sposobnosti osiguranika neposredno prije odlaska u inozemstvo«

– pod
rednim brojem 5., u stupcu 2. riječ: »radnike« zamjenjuje se riječju:
»volontere«

– pod
rednim brojem 9., u stupcu 4. riječi: »Uvjerenje o zdravstvenom stanju«
zamjenjuju se riječima: »liječnička svjedodžba o zdravstvenoj sposobnosti
osiguranika«

– pod
rednim brojem 19., u stupcu 4. brišu se riječi: »Izvod iz matice rođenih ili«

– pod
rednim brojem 23., u stupcu 4. riječ: »Ured« zamjenjuje se riječju: »uprava«

**–** pod rednim brojem 24., tekst
u stupcu 2. mijenja se i glasi: »Uprava za obranu, odnosno obveznik civilne
službe za sebe«, a u stupcu 4. riječi: »nadležnog tijela uprave« zamjenuju se
riječima: »uprave za obranu, odnosno rješenje nadležnog tijela uprave o nastupu
na civilnu službu«

– pod rednim brojem 25., u stupcu 2. briše se zarez i
riječi: »odnosno fizička osoba za sebe«

– pod rednim brojem 26., u stupcu 4. riječi:
»Uvjerenje o zdravstvenom stanju« zamjenjuje se riječima: »liječnička
svjedodžba o zdravstvenoj sposobnosti osiguranika«, a iza riječi: »inozemstvo«
upisuje se zarez i dodaju riječi: »Suglasnost Ministarstva rada i socijalne
skrbi«

– pod rednim brojem 28., u stupcu 2. briše se zarez i
riječi: »odnosno fizička osoba za sebe«, u stupcu 4. brišu se oznake: »T-1« i
»M-11P«, a riječi: »Potvrda u plaći« zamjenjuju se riječima: »Ugovor o radu,
Radna knjižica«

– pod rednim brojem 30., u stupcu 4. brišu se riječi:
»Dokaz o visini mirovine«

– pod rednim brojem 31., u stupcu 1. i u stupcu 4.
riječi: »poreza na dodanu vrijednost« zamjenjuju se riječima: »poreza na
dohodak ili poreza na dobit«

– pod rednim projem 45., u stupcu 5. riječi: »početka
redov­nog školovanja« zamjenjuju se riječima: »podnošenja prijave«

– pod rednim brojem 50., u stupcu 1. riječi: »članak
8. stavka 1.« zamjenjuju se riječima: »članak 3.a.«

– pod rednim brojem 51., u stupcu 2. riječi:
»Ministarstvo obrane« zamjenjuju se riječima: »Uredi državne uprave«, a u
stupcu 4. brišu se riječi: »MORH-a«

– pod rednim brojem 52., u stupcu 1. u zadnjem redu
riječi: »34. stavka 2.« zamjenjuju se riječima: »5. točka 12.a.«, tekst u
stupcu 2. mijenja se i glasi: »Osiguranik za sebe, odnosno pravna ili fizička
osoba kod koje je osiguranik bio zaposlen prilikom nastanka ozljede na radu ili
profesionalne bolesti« i tekst u stupcu 4. mijenja se i glasi: »Prijava – T-2,
Radna knjižica, Dokaz o prebivalištu (Uvjerenje MUP-a ili osobna iskaznica),
Ovjerena prijava ili rješenje HZZO-a o priznatoj ozljedi na radu, odnosno
profesionalnoj bolesti, odnosno potvrda HZMO i Hrvatskog zavoda za javno
zdravstvo da je nastupilo profesionalno oboljenje, te izvješće o bolovanju, a u
slučaju kad osiguranika prijavljuje bivši poslodavac uz navedeno potrebno je
priložiti i prijavu HZMO (kopija M-1P)«

– pod rednim brojem 53., u stupcu 1. u zadnjem redu
riječi: »34. stavak 3.« zamjenjuju se riječima: »5. točka 12.a.«

Iza rednog broja 53. dodaju se nove osnove osiguranja
pod rednim brojevima 54. do 57. sa sljedećim podacima:

if !supportEmptyParas endif

POPIS OSNOVA OSIGURANJA I
DOKUMENTACIJE POTREBNE ZA UTVRĐIVANJE STATUSA OSIGURANE OSOBE HRVATSKOG ZAVODA
ZA ZDRAVSTVENO OSIGURANJE U OSNOVNOM ZDRAVSTVENOM OSIGURANJU

if !supportEmptyParas endif

|  |  |  |  |  |
| --- | --- | --- | --- | --- |
| Red.  broj | Osnov osigura­nja prema Zakonu o  zdravstvenom osigura­nju | Podnosite­lj prijave na  osnovno zdravstveno  osigura­nje | Dokumentacija potrebna za priznava­nje  statusa osigurane osobe | Početak statusa  osigurane  osobe |

 Prestanak statusa  osigurane osobe || 0 | 1 | 2 | 3 | 4 | 5 |
| 54 | Osiguranik kojem je za vrijeme traja­nja bolova­nja prestao radni odnos, odnosno obav­lja­nje djelatnosti osobnim radom – članak 5. točka 12.a. Zakona | Fizička osoba za sebe | Prijava – T-2, Dokaz o prebivalištu  (Uvjere­nje MUP-a ili osobna iskaznica),  Radna k­njižica, Izvješće o bolova­nju | Prvi dan nakon  prestanka rad-  nog odnosa | Datum isteka  korištenja  priznat. prava |
| 55 | Osobe s prebivalištem u Republici Hrvatskoj kojima je po osnovi novčanih primitaka sukladno propisima o doprinosima za obvezna osigura­nja uplaćen jednokratnom ili višekratnim uplatama u pos­ljed­njih pet godina doprinos za osnovno zdravstveno osigura­nje najma­nje u visini doprinosa obračunatog na najnižu osnovicu za obračun doprinosa za osnovno zdravstveno osigura­nje za razdob­lje od šest mjeseci, ako ne ostvaruju pravo na zdravstveno osigura­nje po drugoj osnovi – članak 12.a. Zakona | Fizička osoba za sebe | Prijava – T-2, Dokaz o prebivalištu  (Uvjere­nje MUP-a ili osobna iskaznica),    Dokaz o uplaćenim doprinosima, te  iznimno Prijava –T-1 ako uplatite­lj  doprinosa nije re­gistriran u Zavodu | Datum prijave  HZZO-u | Pos­ljednji dan u  mjesecu za  koji nema uplaćen  doprinos najma-  nje na najnižu  osnovicu za ob-  račun doprinosa,  odnosno datum  stjeca­nja statusa  po drug. osnovi |
| 56 | Osobe s prebivalištem u Republici Hrvatskoj koje nisu zdravstveno osigurane po drugoj osnovi ako su se prijavile HZZO-u u roku od 30 dana nakon prestanka statusa osiguranika po osnovi novčanih primitaka sukladno propisima o doprinosima za obvezna osigura­nja, odnosno nakon prestanka primanja novčane naknade na koju imaju pravo prema Zakonu ili prema propisima  donesenim na teme­lju Zakona – članak 5. točka 13.h. Zakona | Fizička osoba za sebe | Prijava – T-2, Dokaz o prebivalištu  (Uvjere­nje MUP-a ili osob. iskaznica),  Dokaz o prestanku statusa osiguranika,  odnosno o prestanku prima­nja novčane  naknade | Datum prijave HZZO-u | Datum stjeca­nja  statusa po dru-  goj osnovi  if !supportEmptyParas endif |
| 57 | Članovi obite­lji zatočenog ili nestalog hrvatskog branite­lja s pravom na propisanu novčanu naknadu – članak 79. stavka 2. i 4. Zakona o pravima hrvatskih branite­lja iz Domovinskog rata i članova ­njihovih obite­lji  if !supportEmptyParas endif | Fizička osoba za sebe | Prijava T-3, Dokaz o prebivalištu  (uvjere­nje MUP-a ili osobna iskaznica),  Rješe­nje o pravu na novčanu naknadu | Datum prijave  HZZO-u | Datum stjeca­nja  statusa po dru-  goj osnovi  if !supportEmptyParas endif |

if !supportEmptyParas endif

Članak
2.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
025-04/03-01/69

Urbroj:
338-01-05-03-1

Zagreb,
12. ožujka 2003.

Predsjednik
Upravnog vijeća Hrvatskog zavoda
za zdravstveno osiguranje
**doc****. dr****. sc****.** **Nikica Gabrić,** v. r.

Pravilnik, NN 43/2003-553
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)